Banj brdo
Banj brdo (prije Šehitluci), prema nekim izvorima: Šehitluci – Banj brdo, jest naziv za brdo visine 431 m iznad Banje Luke, koje u lancu sa Ponirom i Starčevicom dominira na južnim i jugoistočnim padinama Čemernice. Putna komunikacija od centra grada do njegovog vrha duga je oko 5 km. Na jugoistoku ispod brda nalazi se stari dio Banje Luke – Srpske Toplice, kroz koji protiče Vrbas. Uz Vrbas prolazi magistralni put M-16. Nekada su ova brda bila obrasla hrastovo-grabovom šumom i pošumljenim crnim borom, a kasnije su krčenjem su napravljeni prostori za privatne kuće i komunalnu infrastrukturu. Prema sjeveroistoku, u podnožju ovih brda, preko Vrbasa počinje Banjalučko polje, koje se završava negdje na početku Lijevča. Idući uz rijeku Vrbanju, magistralnim putem M-4, dolazi se u prigradsko banjalučko naselje Vrbanju. Sa kompleksa Starčevica – Ponir – Banj brdo teče nekoliko potočića i potok Ponir, lijeva pritoka Vrbanje, čije je ušće sjeverno od Vrbanje, prema Banjoj Luci. U rejonu njegovog ušća, u Vrbanju se ulijevalju i njene desne pritoke Jazavčev i Zavrduški potok